6. ΑΠΟΦΑΣΗ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. Α3/1249 της 19 Φεβρ./10 Μαρτ.  1979 (ΦΕΚ Β΄ 237) Περί μεταφοράς θέσεων ιατρών του άρθρ. 4 του Ν.Δ. 1343/1973 στο Κέντρο Αμέσου Βοηθείας (Κ.Α.Β.). Έχοντας υπόψη: 1.Τις διατάξεις του άρθρ. 4 του Νόμ. 260/1976 «περί αντικαταστάσεως του Ρυθμιστικού Κέντρου Διαλογής Ασθενών και καθορισμού, συστήματος εφημερίας των Νοσοκομείων Αττικής και άλλων περιοχών της Χώρας». 2.Τις ανάγκες του Κέντρου Αμέσου Βοηθείας (Κ.Α.Β.) σε ιατρικό προσωπικό και 3.Την απόφαση 3/18.1.79 του Διοικητικού Συμβουλίου του Γενικού Νοσοκομείου Αθηνών, αποφασίζουμε: 1.Από τις θέσεις Ιατρικού προσωπικού που έχουν συσταθεί στο Γενικό Κρατικό Νοσοκομείο Αθηνών (σήμερα Γενικό Νοσοκομείο Αθηνών, με τις διατάξεις του άρθρ. 4 του Ν.Δ. 1343/73 «περί συστάσεως παρά τω Γενικώ Κρατικώ Νοσοκομείω Αθηνών Ρυθμιστικού Κέντρου Διαλογής Ασθενών» μεταφέρονται στο συνεστημένο με τις διατάξεις του Δ. 430/1978 (ΦΕΚ Α΄ 88/78) σαν οργανική μονάδα του αυτού ως άνω Νοσοκομείου ΚΕΝΤΡΟ ΑΜΕΣΟΥ ΒΟΗΘΕΙΑΣ (Κ.Α.Β.) για την πλαισίωση του Τμήματος Ιατρικών Υπηρεσιών αυτού, 10 θέσεις βοηθών Ιατρών με μείωση των αντιστοίχων κενών κατά την δημοσίευση της αποφάσεως αυτής θέσεων των παρακάτω κλινικών και κατά τον έναντι της καθεμιάς αριθμό. α)Καρδιολογική Κλινική θέσεις 3. β)Β΄ Χειρουργική Κλινική θέσεις 2. γ)Α΄ Παθολογική Κλινική θέσεις μία. δ)Β΄ Παθολογική Κλινική θέσεις μία. ε)Γ΄ Παθολογική Κλινική θέσεις μία. ς)Α΄ Χειρουργική Κλινική θέσεις μία. ζ)Γ΄ Χειρουργική Κλινική θέσεις μία. 2.Στις θέσεις αυτές που προκηρύσσονται και πληρούνται κατά την διαδικασίαν πληρώσεως των ιατρικών θέσεων των Νοσηλευτικών Ιδρυμάτων Ν.Δ. 2592/53, προσλαμβάνονται κατά προτεραιότητα στις μεν μισές ιατροί παθολογικών ειδικοτήτων ή Γενικής Ιατρικής στις δε άλλες μισές ιατροί χειρουργικών ειδικοτήτων. 3.Οι ιατροί που υπηρετούν στις παραπάνω θέσεις εργάζονται σε εναλλασσόμενες ομάδες εργασίες (βάρδιες) για την κάλυψη των λειτουργικών αναγκών του Κέντρου (Αμέσου Βοηθείας (Κ.Α.Β.) όλο το 24ωρο, καθημερινά. Τούτο περιλαμβάνεται στην απόφαση Προκηρύξεως των θέσεων. Χρόνος ημερησίας εργασίας των ιατρών αυτών ορίζεται ο χρόνος εργασίας των Βοηθών Ιατρών των Νοσηλευτικών Ιδρυμάτων Ν.Δ. 2592/53. Για υπερωριακή απασχόληση και εργασία εορτών και εξαιρεσίμων, οι παραπάνω ιατροί δικαιούνται υπερωριακής αποζημιώσεως και προσαυξήσεως της αμοιβής του κατά τις οικείες διατάξεις ως και οι ιατροί γενικά των Νοσηλευτικών ιδρυμάτων Ν.Δ. 2592/53. 34.Β.ο.5 Εθνικό Κέντρο Άμεσης Βοήθειας (Ε.Κ.Α.Β.) Εθνικό Κέντρο Άμεσης Βοήθειας (Ε.Κ.Α.Β.) 34.Β.ο.6-8 